Țara care și-a transformat bisericile și muzeele în centre de vaccinare anti-COVID.
Italia a deschis centre de vaccinare pe vaporașe, în biserici și chiar muzee. Legendarul autodrom din Monza este unul din site-urile deschise pentru vaccinare. În Milano, vaccinarea are loc la Fabbrica del Vapore sau Muzeul da Vinci. Germania are deschis centru non-stop de vaccinare cu ajutorul armatei. 108 militari germani vor vaccina câte 1.000 de persoane la fiecare 24 de ore.
Vaccinarea anti-COVID poate avea loc în cele mai neașteptate locuri. În Italia, vaccinul poate fi făcut în biserici sau chiar muzee. Unul din cele mai neașteptate locuri deschise pentru imunizare este legendarul autodrom de Formula 1 din orașul Monza. Acolo sunt vaccinate persoanele de peste 80 de ani. În Milano, autoritățile vaccinează în "Fabbrica del Vapore", un spațiu dedicat pentru expozițiile tinerilor artiști și chiar în Muzeul Național de Știință și Tehnologie Leonardo da Vinci. Pentru a impulsiona campania de vaccinare, Germania a deschis primul centru non-stop de imunizare, care va funcționa cu ajutorul armatei.